**ReLOaD Javni poziv za organizacije civilnog društva**

***Odgovori na najčešće postavljena pitanja***

1. *Da li se kroz projektni budžet eventualno mogu naplatiti usluge konsultanta za pisanje projekta?*

***U okviru ovog Javnog poziva se finansiraju troškovi projekta nastali nakon potpisivanja ugovora sa UNDP-om, odnosno s početkom implementacije projekta. Jedini trošak koji se može priznati, a koji je nastao u samoj pripremi projekta, jeste trošak prevoda projektnog prijedloga na engleski jezik. Naravno, ovo se isključivo odnosi na organizacije čiji projekti su odabrani za finansiranje.***

1. Dа li projekаt može biti sufinаnsirаn od strаne drugog donаtorа?

***Određene аktivnosti mogu biti sufinаnsirаne od strаne drugog donаtorа u manjem procentu od 30% ukupne vrijednosti projektnog budžeta. Aktivnosti, koje su finаnsirаne od strаne UNDP-а morаju činiti cjelinu koja može biti reаlizovаna u plаnirаnom vremenskom okviru bez obzira na sredstva od strane drugog donatora. U projektnom prijedlogu i budžetu mora biti jasna podjela između aktivnosti finansiranih od treće strane i onih aktivnosti za koje se traže sredstva iz ovog (UNDP ReLOaD2) poziva. Prije potpisivanja ugovora sa UNDP-om neophodno je obezbjediti dokaz o raspoloživosti sredstava za sufinansiranje.***

1. *Da li je u budžetu potrebno navesti doprinos organizacije ili drugih donatora za projekat?*

***Ukoliko organizacija ima obezbjeđeno vlastito i/ili sufinansiranje drugog donatora, potrebno je uvesti dodatnu kolonu u budžet u kojoj će se precizno po svim stavkama naznačiti dodatni izvor(i) finansiranja. Na naslovnoj strani projektnog prijedloga, za iznos budžeta treba navesti vrijednost projekta koja se odnose na tražena sredstva od UNDP-a. S druge strane, u sekciji projektnog prijedloga pod nazivom: „budžet“ treba navesti kolika je ukupna vrijednost budžeta uključujući i druge donatore.***

1. Mora li se doprinos organizacije staviti na isti račun sa sredstvima UNDP-a?

***Da.***

1. *Da li je za svaki projekat potrebno navesti nacionalnu strukturu ciljne grupe?*

***Ukoliko se projekat odnosi na neku od strateških oblasti vezano za pitanja nacionalnih/etničkih struktura i populacije (kao npr. manjinskim zajednicama) onda je potrebno navesti te podatke. U ostalim slučajevima ovi podaci nisu neophodni.***

1. *Da li organizacije iz drugih JLS mogu aplicirati na javni poziv u nekoj od partnerskih JLS?*

***Da, javni poziv je otvoren za sve OCD registrirane u Bosni i Hercegovini i sve OCD mogu aplicirati u bilo koju od partnerskih JLS. Jedini uslov jeste da se sve aktivnosti navedene u projektu moraju sprovesti na teritoriji partnerske JLS u kojoj je javni poziv raspisan, moraju biti u skladu sa strateškim oblastima te JLS i moraju biti namijenjene korisnicima iz te JLS.***

1. *Da li je dozvoljeno da projekt ima više partnera iz različitih djelova BiH?*

***Da, ukoliko partner postoji bitno je jаsno opisаti ulogu pаrtnerа u projektu te koji je njihov stvarni doprinos projektu. Partnerske organizacije također dostavljaju i pаrtnersku izjаvu te dokumentaciju koja je u Smjernicama za aplikante navedena da se priložiti uz aplikaciju.***

1. Izjava o partnerstvu – šta da sadrži kako treba da izgleda?

***Izjava o partnerstvu treba biti potpisana i ovjerena od strane organizacija odnosno predstavnika organizacija koje stupaju u partnerski odnos, preporučena forma je Aneks 9.***

1. *Da li partner u projektu može biti neko ko nije OCD?*

***Partneri na projektu mogu biti samo OCD. OCD partneri ravnopravno učestvuju u kreiranju i implementaciji projekta, a troškovi koje oni naprave, potpadaju pod ista pravila kao i oni koje napravi sam aplikant, što znači da partnerske organizacije moraju zadovoljiti iste uslove podobnosti kao i aplikant. Ako aplicira u partnerstvu, “Aplikant,” će biti vodeća organizacija, a ako bude izabran, kao ugovorna strana (“Korisnik”), snositi će u potpunosti pravne i finansijske odgovornosti za izvršenje projekta. Izjava o partnerstvu mora biti ispravno popunjena i istovremeno predata sa aplikacijom.***

***Saradnici***

***I druge organizacije i/ili institucije mogu biti uključene u projekat. Takve organizacije i/ili institucije imaju svoju ulogu u realizaciji aktivnosti, ali ne mogu dobiti finansijska sredstva po ovom javnom pozivu. Izjava o saradnji mora biti ispravno popunjena i predata sa aplikacijom.***

***Napomena: od saradnika se očekuje stvarno učešće u određenim projektnim aktivnostima. Evaluaciona komisija će prilikom ocjenjivanja projekta, obratiti posebnu pažnju na stepen uključenosti saradnika, te da li su priložene saglasnosti/izjava o saradnji.***

1. Da li se preferira angažman partnerske OCD?

***Zajednički rad sa nekom partnerskom organizacijom se dodatno boduje, što se može vidjeti u evaluacijskoj matrici. Partnerstvo mora biti svrsishodno i povezano sa uspješnom realizacijom projekta. U planu aktivnosti treba jasno naznačiti za koje je aktivnosti u realizaciji projekta zadužen partner. Partnerstva za koja evaluaciona komisija ne utvrdi svrsishodnost, odnosno ne utvrdi stvarnu ulogu partnera u uspješnoj realizaciji projekta neće se bodovati.***

1. Da li mogu i partner i implementator dijeliti aktivnosti ili samo jedan mora biti odgovoran?

***Organizacija nosilac projekta je odgovorna prema donatorima za implementaciju svih aktivnosti. Odgovornost unutar partnerskog odnosa se rješava interno između partnerskih organizacija.***

1. Da li organizacija aplikant može biti partner na drugom projektu?

***Da, ukoliko organizacija objasni i dokaže da posjeduje dovoljne kapacitete za navedeno.***

1. Da li se treba ponovo potpisivati partnerski sporazum ako ga imaju od ranije na drugim UNDP projektima?

***Da.***

1. Da li lokalne organizacije mogu imati regionalnog partnera?

***Da, ukoliko je regionalni partner registrovan u skladu sa lokalnim zakonima kao NVO/OCD.***

1. *Ukoliko projekat pokriva više prioritetnih oblasti iz jedne JLS da li to donosi dodatne bodove projektu?*

***Da, organizacija može dobiti veći broj bodova ukoliko projekt odnosno projektne aktivnosti uspješno doprinose rješavanju pitanja iz više prioritetnih oblasti.***

1. *Da li je potrebno u budžetu razdvajati neto i bruto stavke, i da li to važi za kategoriju ljudskih resursa*?

***Ne, u projektu se pod ukupnim iznosom podrazumijeva iznos sa plaćenim pripadajućim porezima. Ovo se odnosi na sve stavke pa tako i na ljudske resurse gdje treba navesti bruto iznose.***

1. *Ukoliko neka organizacija želi da aplicira u više JLS da li mora imati poseban projektni prijedlog i poseban budžet za svaku JLS?*

***Tematske oblasti za javni poziv nisu iste u svim JLS obzirom da ih svaka od 13 partnerskih JLS definiše u skladu sa svojim strateškim dokumentima. Zbog toga, neophodno je napisati projektni prijedlog za svaki javni poziv u JLS u skladu sa tematskim oblastima svake od JLS.***

1. *Da li neformalna mreža nevladinih organizacija može aplicirati na javni poziv?*

***Učešće u ovom javnom pozivu je otvoreno, na jednakim osnovama, za sve FORMALNO registrovane OCD i NVO (udruženje/udruga ili fondacija), u skladu sa važećim zakonskim propisima u Bosni i Hercegovini.***

1. *Do kojeg procenta od budžetiranih sredstava je dozvoljena nabavka tehničke opreme?*

***Nabavka opreme treba da doprinese boljoj realizaciji projektnih aktivnosti i mora biti rentabilnija od iznajmljivanja iste. U projektnom prijedlogu je potrebno definisati šta će se dogoditi sa opremom po okončanju uspješne realizacije projekta. Svrha nabavke opreme mora biti uspješna implementacija projekta i može iznositi maksimalno 30% od ukupne vrijednosti budžeta.***

1. *Da li je u budžetu dozvoljeno imati stavku nepredviđeni troškovi?*

***Ne, kategorija nepredviđeni troškovi je neprihvatljiva tako da nema potrebe da u budžetima navodite tu stavku jer će, ukoliko projektni prijedlog bude odobren, budžet biti umanjen za tu vrijednost.***

1. *Da li je dozvoljeno angažovati konsultanta iz druge JLS?*

**Da, ukoliko postoji racionalno objašnjenje da nije moguće naći konsultanta u mjestu gdje se projekat sprovodi.**

1. *Da li su OCD oslobođene od plaćanja PDV-a u slučaju da im projekat bude finansiran?*

***Ne, OCD nisu oslobođene plaćanja poreskih obaveza pa tako ni PDV-a. Troškovi poreza, a tako i PDV-a su prihvatljivi troškovi odnosno trebaju biti uključeni u projektni budžet.***

1. Kojа dokumentacija trebа dа bude prevedenа nа engleski jezik?

***Jedino OCD koje budu dobile pismenu obavijest da je njihov projektni prijedlog odobren za finansiranje, imat će obavezu da dostave prevedenu sljedeću dokumentaciju: projektni prijedlog, budžet, logičku mаtricu i plаn аktivnosti i promocije. Troškovi prevoda će biti priznati na način da će se koristiti standardne tarife za broj stranica koji se prevodi. Osoba koja bude prevodila dokumente mora imati sklopljen ugovor sa OCD i biti plaćena po završetku posla. Dokumenti ne trebaju biti ovjereni od strane sudskog tumača ali trebaju biti profesionalno prevedeni.***

1. Da li se se pod troškove mobilnog telefona mogu računati dopune mobitela?

***Ne, plaćanje dopuna za mobitele nije dozvoljeno kao opravdan trošak. Jedino se mogu plaćati računi za mobilni telefon na ime organizacije ili dio troškova mobitela pojedinaca koji su uposleni puno radno vrijeme na projektu.***

1. Da li ista osoba može da bude angažovana po dva osnova na istom projektu?

***Ne, ista osoba ne može biti angažovana u istom projektu po dva osnova. Npr. osoba ne može u isto vrijeme biti rukovodilac projekta i trener na nekom od treninga. Pravilo je: jedna osoba jedna pozicija u budžetu.***

1. Zašto sve OCD koje apliciraju ne dobiju sredstva?

***Sredstva su na raspolaganju organizacijama koje napišu najbolje projekte koji će na pravi način odgovoriti na potrebe lokalnih zajednica u kojima se implementiraju. Finansijeri projekta EU, partnerska JLS i UNDP su namijenili ova sredstva propagirajući transparentu dodjelu sredstava među organizacijama i prema tome finansiraju se samo najkvalitetniji projekti do ukupnog iznosa sredstava obezbjeđenih u određenoj JLS.***

1. Šta uraditi ukoliko OCD nije imala obrt sredstava u protekloj godini i nema bilansa uspjeha i stanja?

***Bilansa stanja i uspjeha je pokazatelj administrativnih i finansijskih kapaciteta organizacije. Ukoliko organizacija nije imala nikakav platni promet u protekloj godini potrebno je to objasniti u projektnom prijedlogu. Priložene forme bilanse stanja i uspjeha nisu eliminirajući faktor pri ocjenjivanju.***

1. Da li se eventualni troškovi za rekonstrukciju trebaju specificirati ili se može staviti ukupan iznos na osnovu realnih cijena?

***Troškove rekonstrukcije treba specificirati kao i svake druge troškove. Ukoliko to nije moguće uraditi do najsitnijih detalja, potrebno je u narativnom dijelu budžeta pojasniti koje sve troškove ovo uključuje odnosno koja su sve plaćanja predviđena ovim iznosom.***

1. Šta znači vidljivost?

***Vidljivost ili promocija (eng. Visibility) je svaka aktivnost koja ima za cilj promovisati OCD projekat, partnersku JLS i donatore. Sami detalji načina izvedbe određenih promotivnih aktivnosti će se naknadno dogovoriti sa svakom od organizacija čiji projekti budu odobreni za finansiranje.***

1. Mogu li aplicirati boračka udruženja?

***Učešće u ovom javnom pozivu je otvoreno, na jednakim osnovama, za sve formalno registrovane OCD i NVO (udruženje/udruga ili*** [***fondacija***](http://ngo.ba/component/glossary/Rje%C4%8Dnik-pojmova-40/F/Fondacija-65/)***), u skladu sa važećim zakonskim propisima u Bosni i Hercegovini.***

1. Da li se svi traženi dodatni dokumenti moraju priložiti?

***Da, ukoliko neki od dokumenata iz kategorije „dodatna dokumentacija“ nije priložen, potrebno je dati objašnjenje zbog čega je to tako.***

1. Šta ukoliko je u Smjernicama za aplikante navedeno da se ne piše više od jedne stranice za određene dijelove projektnog prijedloga a mi želimo da napišemo više?

***Od organizacija se očekuje da primjenjuju uputstva navedena u Smjernicama za aplikante i u samoj formi projektnog prijedloga, s tim da ukoliko se desi da tekst pređe jednu stranicu tamo gdje je to naznačeno, to se neće smatrati kao osnov za eliminaciju.***

1. Da li edukatori spadaju u osoblje (administrativni troškovi) ili u projektne troškove?

***Edukatori su angažovani za provedbu određenih aktivnosti (treninga, radionica i sl.) stoga spadaju u projektne troškove.***

1. Može li se aplicirati sa istim projektom koji je već podnesen drugom donatoru od koga se čeka odgovor?

***Da, s tim da će organizacija obavijestiti UNDP prije samog potpisivanja ugovora da je projekt odobren i od strane drugog donatora nakon čega će se obustaviti dalje aktivnosti sa tom organizacijom. Ukoliko projekt ne bude odobren od strane drugog donatora do momenta potpisivanja ugovora, organizacija se obavezuje da će prihvatiti implementaciju sa UNDP-om i obavijestiti drugog donatora o tome.***

1. Može li se plaćanje goriva vršiti na drugi način a da nije po potrošnji?

***Plaćanje goriva uvijek ide u skladu sa potrošnjom. Jedini način isplate troškova za gorivo je putem putnog nalog vezanog za realizaciju projektne aktivnosti, a povezan sa kilometražom odnosno potrošnjom goriva.***

1. Da li se na početku projektnog prijedloga gdje se trebaju navesti do sada implementirani projekti mogu navesti aktivnosti ukoliko organizacija nije imala projekata sa ugovorima?

***Ne, pod tom stavkom trebaju se navesti samo implementirani projekti.***

1. Da li ima propisan font i veličina slova za aplikaciju?

***Ne, preporuka je da se koriste neki uobičajeni fontovi kao što su Times New Roman, Ariel, Myriad Pro i slično, veličine 10-12.***

1. Kako biti siguran da su podaci navedeni kao polazište dobro navedeni, te da li je neophodno uraditi anketu ili istraživanje?

***Za polazište se uzimaju podaci za koje vi smatrate da su bitni kako biste naveli dosadašnje intervencije u tom polju, odnosno trenutno stanje, te bi takvi podaci trebali imati uporište u određenom izvještaju, studiji ili slično. Podaci se uzimaju ne temelju objektivnih nalaza i neophodno je da se pozovete na dokumente koje ste koristili. Ukoliko istraživanje ne postoji, nije neophodno da uradite anketu ni istraživanje.***

1. *Da li je potrebno da se otvori poseban broj bankovnog računa nakon što projekat bude odobren za finansiranje?*

***Da, one organizacije čiji projekti budu odobreni za finansiranje trebaju u sklopu postojećeg računa otvoriti posebnu partiju za sredstva koja budu pristizala u okviru dodijeljenog granta.***

1. *Da li je neophodno izvještavanje za OCD korisnike granta na engleskom jeziku?*

***Ne, svi izvještaji se predaju na B/H/S jeziku, osim finalnog narativnog i finansijskog izvještaja koje je organizacija dužna prevesti na engleski jezik i u toj formi predati.***

1. *Koji su izvještaji potrebni da bi se dobila druga tranša odobrenih sredstava?*

***Korisnik granta je dužan dostaviti narativni i finansijski izvještaj koristeći za to predviđene forme. Uplata nove tranše će uslijediti ukoliko su kumulativno ispunjeni slijedeće uslovi: Korisnik granta je podnio narativni i finansijski izvještaj i utrošio minimalno 80% vrijednosti prethodne tranše. Monitoring tim prvo treba obaviti terensku posjetu i verifikovati da su svi predviđeni ciljevi za dati period ispunjeni i svi troškovi opravdani. Kada se ispune pomenuti uslovi korisnik granta podnosi zahtjev za sljedeću tranšu sredstava. UNDP zatim vrši transfer sredstva sljedeće tranše u skladu sa potpisanim ugovorom.***

1. Koja je zvanična procedura za korištenje logo-a? U kojim situacijama i čiji logo se koriste?

***Svi detalji vezani za promociju aktivnosti, rezultata i općenito implementacije projekata će biti naknadno dogovoreni sa organizacijama čiji projekti budu odobreni za finansiranje. Postoje tačno određena pravila i smjernice donatora koje preciziraju oblast promocije, korištenja logo-a, javnog obraćanja i sl.***